
DR.31.5.2004 5 

 

  

 Tuan Mah Siew Keong:  Tuan Yang di-Pertua, untuk maklumat Yang 
Berhormat, industri besi merupakan suatu industri dan penting dalam sesebuah negara 
mahupun membangun ataupun maju.  Saya dapat angka juga bahawa industri besi dan 
keluli mempunyai jumlah pelaburan melebihi RM20 bilion dengan jumlah pekerjaan 
sebanyak 250,000 pekerja.   

 Oleh itu berbanding dengan negara yang maju, industri besi di Malaysia masih 
membangun dan memerlukan perlindungan untuk dimajukan dan menjadi lebih 
kompetitif.  Adalah sebab kerana pengeluar-pengeluar terkemuka seperti Amerika 
Syarikat dan negara maju, dia menikmati ekonomi yang skill, dengan izin dan mampu 
mengenakan harga yang lebih rendah untuk memasuki pasaran. 

 So, kita mungkin mengalami masalah dumping, lambakan.  Saya hendak bagi 
satu contoh bahawa di negara maju juga, mereka ada melindungi industri keluli mereka.  
Pada Mac 2002, Amerika Syarikat juga telah mengenakan tarif import sehingga 30% 
untuk melindungi industri besi dan supaya mengelakkan kadar kehilangan pekerja yang 
tinggi. 

 Walau bagaimanapun, kementerian ini sedar bahawa perkara ini juga 
mendapat banyak rayuan dan kita sekarang masih membuat kajian dan memantau 
perkara ini sebab kementerian hendak jaga semua aspek.  Kita hendak 
mengimbangkan kepentingan pengeluar, pengguna macam mana hendak balance 
keperluan yang bercanggah supaya kita dapat membuat satu keputusan yang 
munasabah dan tidak terlalu merugikan mana-mana pihak.  Terima kasih. 

 

3. Puan Kalthom binti Othman [Pasir Puteh] minta Menteri Luar Negeri 
menyatakan pendirian serta tindakan yang diambil terhadap isu kezaliman Israel yang 
bersekongkol dengan Amerika untuk membunuh pemimpin Hamas.  

 Setiausaha Parlimen Kementerian Luar Negeri [Dato' Zainal Abidin bin 
Osman]:  Terima kasih Tuan Yang di-Pertua.  Terima kasih kepada Yang Berhormat 
bagi Pasir Puteh kerana mengemukakan soalan ini.  Seperti Yang Berhormat sedia 
maklum, Malaysia secara tegas dan berterusan telah mengutuk segala tindakan Israel 
yang kejam dan tidak berperi kemanusiaan di wilayah-wilayah Palestin yang 
didudukinya. 

 Ini termasuk kes pembunuhan pemimpin Hamas, Sheikh Ahmad Yassin dan 
pengganti beliau, Dr. Abdul Aziz al-Rantisi.  Malaysia menyifatkan tindakan ini dengan 
izin, sebagai “state terrorism” atau pembuatan laknat pengganas.  Ia secara terang-
terang menyalahi undang-undang antarabangsa dan mencabuli beberapa resolusi 
ketetapan Majlis Keselamatan Pertubuhan Bangsa-Bangsa Bersatu.   

Malaysia juga sering kali menyeru dan merayu kepada masyarakat 
antarabangsa khasnya pihak Amerika Syarikat untuk lebih bersikap tegas dalam 
mendesak Israel untuk menghentikan dengan segera kekejaman mereka dan kembali 
ke meja rundingan dan untuk menyelesaikan segala sengketa dan perbalahan 
mengikut Peta Damai (Road Map). 

 Tuan Yang di-Pertua, baru-baru Malaysia selaku Pengerusi OIC dan NAM 
telah menganjurkan Mesyuarat Khas OIC mengenai Timur Tengah dan Mesyuarat 
Peringkat Menteri NAM mengenai Palestin berikutan situasi yang bertambah buruk dan 
meruncing di kedua-dua negara Iraq dan Palestin.  Ketika ini waktu mesyuarat Dewan 
sedang bersidang, Malaysia sedang mengambil tindakan susulan bagi melaksanakan 
keputusan-keputusan yang telah dicapai dalam mesyuarat-mesyuarat tersebut.  Ini 
termasuk pertemuan dan perbincangan  di antara Menteri Luar Malaysia serta Menteri-
menteri Luar Maghribi, Senegal, Turki dan Setiausaha Agung OIC dengan anggota-
anggota Quartet.   

 Setakat ini, pertemuan telah diadakan dengan Menteri Luar Republik Ireland 
selaku Presiden Kesatuan Eropah dan Menteri Luar Rusia.  Manakala pertemuan 
dengan Setiausaha Agung PBB (Kofi Annan) dan Setiausaha Negara Amerika Syarikat 
(Collin Powel) akan diadakan pada minggu ini juga. 

 Dari pertemuan yang telah diadakan, kedua-dua Menteri Luar Republik Ireland 
dan Rusia bersependapat dengan pendirian OIC bahawa masyarakat antarabangsa 
perlu terus menyokong Road Map dan menjadikannya sebagai asas penyelesaian 
konflik Israel-Palestin. 



Tuan Mah Siew Keong: Tuan Yang di-Pertua, untuk maklumat Yang Berhormat, industri besi merupakan suatu industri dan penting dalam sesebuah negara mahupun membangun ataupun maju. Saya dapat angka juga bahawa industri besi dan keluli mempunyai jumlah pelaburan melebihi RM20 bilion dengan jumlah pekerjaan sebanyak 250,000 pekerja. Oleh itu berbanding dengan negara yang maju, industri besi di Malaysia masih membangun dan memerlukan perlindungan untuk dimajukan dan menjadi lebih kompetitif. Adalah sebab kerana pengeluar-pengeluar terkemuka seperti Amerika Syarikat dan negara maju, dia menikmati ekonomi yang skill, dengan izin dan mampu mengenakan harga yang lebih rendah untuk memasuki pasaran. So, kita mungkin mengalami masalah dumping, lambakan. Saya hendak bagi satu contoh bahawa di negara maju juga, mereka ada melindungi industri keluli mereka. Pada Mac 2002, Amerika Syarikat juga telah mengenakan tarif import sehingga 30% untuk melindungi industri besi dan supaya mengelakkan kadar kehilangan pekerja yang tinggi. Walau bagaimanapun, kementerian ini sedar bahawa perkara ini juga mendapat banyak rayuan dan kita sekarang masih membuat kajian dan memantau perkara ini sebab kementerian hendak jaga semua aspek. Kita hendak mengimbangkan kepentingan pengeluar, pengguna macam mana hendak balance keperluan yang bercanggah supaya kita dapat membuat satu keputusan yang munasabah dan tidak terlalu merugikan mana-mana pihak. Terima kasih. 3. Puan Kalthom binti Othman [Pasir Puteh] minta Menteri Luar Negeri menyatakan pendirian serta tindakan yang diambil terhadap isu kezaliman Israel yang bersekongkol dengan Amerika untuk membunuh pemimpin Hamas. Setiausaha Parlimen Kementerian Luar Negeri [Dato' Zainal Abidin bin Osman]: Terima kasih Tuan Yang di-Pertua. Terima kasih kepada Yang Berhormat bagi Pasir Puteh kerana mengemukakan soalan ini. Seperti Yang Berhormat sedia maklum, Malaysia secara tegas dan berterusan telah mengutuk segala tindakan Israel yang kejam dan tidak berperi kemanusiaan di wilayah-wilayah Palestin yang didudukinya. Ini termasuk kes pembunuhan pemimpin Hamas, Sheikh Ahmad Yassin dan pengganti beliau, Dr. Abdul Aziz al-Rantisi. Malaysia menyifatkan tindakan ini dengan izin, sebagai "state terrorism" atau pembuatan laknat pengganas. Ia secara terang- terang menyalahi undang-undang antarabangsa dan mencabuli beberapa resolusi ketetapan Majlis Keselamatan Pertubuhan Bangsa-Bangsa Bersatu. Malaysia juga sering kali menyeru dan merayu kepada masyarakat antarabangsa khasnya pihak Amerika Syarikat untuk lebih bersikap tegas dalam mendesak Israel untuk menghentikan dengan segera kekejaman mereka dan kembali ke meja rundingan dan untuk menyelesaikan segala sengketa dan perbalahan mengikut Peta Damai (Road Map). Tuan Yang di-Pertua, baru-baru Malaysia selaku Pengerusi OIC dan NAM telah menganjurkan Mesyuarat Khas OIC mengenai Timur Tengah dan Mesyuarat Peringkat Menteri NAM mengenai Palestin berikutan situasi yang bertambah buruk dan meruncing di kedua-dua negara Iraq dan Palestin. Ketika ini waktu mesyuarat Dewan sedang bersidang, Malaysia sedang mengambil tindakan susulan bagi melaksanakan keputusan-keputusan yang telah dicapai dalam mesyuarat-mesyuarat tersebut. Ini termasuk pertemuan dan perbincangan di antara Menteri Luar Malaysia serta Menteri- menteri Luar Maghribi, Senegal, Turki dan Setiausaha Agung OIC dengan anggota- anggota Quartet. Setakat ini, pertemuan telah diadakan dengan Menteri Luar Republik Ireland selaku Presiden Kesatuan Eropah dan Menteri Luar Rusia. Manakala pertemuan dengan Setiausaha Agung PBB (Kofi Annan) dan Setiausaha Negara Amerika Syarikat (Collin Powel) akan diadakan pada minggu ini juga. Dari pertemuan yang telah diadakan, kedua-dua Menteri Luar Republik Ireland dan Rusia bersependapat dengan pendirian OIC bahawa masyarakat antarabangsa perlu terus menyokong Road Map dan menjadikannya sebagai asas penyelesaian konflik Israel-Palestin.